Document ID: 31995R1982

NEUVOSTON ASETUS (EY) N:o 1982/95,
annettu 29 päivänä kesäkuuta 1995 Euroopan talousyhteisön ja Senegalin tasavallan hallituksen välisessä Senegalin rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 2 päivän lokakuuta 1994 ja 1 päivän lokakuuta 1996 väliseksi ajaksi koskevan pöytäkirjan tekemisestä
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen ja erityisesti sen 43 artiklan yhdessä sen 228 artiklan 2 kohdan ensimmäisen virkkeen ja 228 artiklan 3 kohdan ensimmäisen alakohdan kanssa,
ottaa huomioon komission ehdotuksen,
ottaa huomioon Euroopan parlamentin lausunnon (1),
sekä katsoo, että
sopimuspuolet ovat Euroopan talousyhteisön ja Senegalin tasavallan hallituksen välisen Senegalin rannikon edustalla harjoitettavaa kalastusta koskevan sopimuksen (2) mukaisesti neuvotelleet määrittääkseen sopimukseen siihen liitetyn pöytäkirjan soveltamiskauden päättyessä tehtävät muutokset ja lisäykset,
näiden neuvottelujen seurauksena parafoitiin 29 päivänä syyskuuta 1994 uusi pöytäkirja edellä mainitussa sopimuksessa määrättyjen kalastusmahdollisuuksien ja taloudellisen korvauksen vahvistamisesta 2 päivän lokakuuta 1994 ja 1 päivän lokakuuta 1996 väliseksi ajanjaksoksi; uuden pöytäkirjan tekeminen on yhteisön etujen mukaista, ja
on tarpeen säätää menettelyistä, joita sovelletaan mainitussa pöytäkirjassa määrättyjen nuottaa käyttävien tonnikalan pakastusalusten suorittamien suorien purkausten vahvistamiseen,
ON ANTANUT TÄMÄN ASETUKSEN:
1 artikla
Hyväksytään yhteisön puolesta Euroopan talousyhteisön ja Senegalin tasavallan hallituksen välisessä Senegalin rannikon edustalla harjoitettavaa kalastusta koskevassa sopimuksessa määrättyjen kalastusmahdollisuuksien ja taloudellisen korvauksen vahvistamista 2 päivän lokakuuta 1994 ja 1 päivän lokakuuta 1996 väliseksi ajaksi koskeva pöytäkirja.
Pöytäkirjan teksti on tämän asetuksen liitteenä (3).
2 artikla
Komissio vahvistaa pöytäkirjan liitteeseen sisältyvässä liitteessä I olevan C kohdan c alakohdassa määrätyn asteikon nuottaa käyttävien tonnikalan pakastusalusten suorille purkauksille noudattaen asetuksen (ETY) N:o 3760/92 (4) 18 artiklassa säädettyä menettelyä.
3 artikla
Neuvoston puheenjohtajalla on oikeus nimetä henkilöt, joilla on valtuudet allekirjoittaa pöytäkirja yhteisöä sitovasti.
4 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Luxemburgissa 29 päivänä kesäkuuta 1995.

Labels: 18
15
19
6